Държавен вестник, бр. 55, 2015 г., стр. 15

БРОЙ  55	
Д Ъ Р Ж А В Е Н  В Е С Т Н И К 	
СТР.  15  
осъществяват именно посочените дейности, 
какво тогава всъщност ръководи ВСС. Още 
по-малко той може да ръководи отношенията 
между трите органа на съдебната власт – съд, 
прокуратура и следствие, както е прието в 
решението, защото тези отношения се уреждат 
само от процесуалните закони. 
Конституционни съдии:
Стефка Стоева
Георги Ангелов
4732
РЕШЕНИЕ № 4
от 14 юли 2015 г.
по конституционно дело № 3 от 2015 г.
Конституционният съд в състав: Димитър 
Токушев – председател, членове: Благовест 
Пунев, Пламен Киров, Красен Стойчев, Цан­
ка Цанкова, Стефка Стоева, Румен Ненков, 
Кети Маркова, Георги Ангелов, Борис Вел­
чев, Анастас Анастасов, Гроздан Илиев, при 
участието на секретар-протоколиста Милена 
Петрова разгледа в закрито заседание на 
14 юли 2015 г. конституционно дело № 3 от 
2015 г., докладвано от съдията Пламен Киров.
Производството е по чл. 149, ал. 1, т. 2 от 
Конституцията. 
Делото е образувано на 16 април 2015 г. 
по искане на главния прокурор на Република 
България за установяване противоконститу­
ционността на разпоредбата на чл. 2, ал. 6 
от Закона за държавния бюджет на Републи­
ка България за 2015 г. (обн., ДВ, бр. 107 от 
24 декември 2014 г., в сила от 1 януари 2015 г.; 
изм., бр. 12 от 13 февруари 2015 г. и бр. 17 от 
6 март 2015 г.).
В искането се твърди, че разпоредбата на 
чл. 2, ал. 6 от Закона за държавния бюджет 
на Република България за 2015 г. противоре­
чи на основополагащи норми от глава първа 
(Основни начала) на Конституцията на Репу­
блика България, установяващи принципа на 
правовата държава (чл. 4, ал. 1), принципа за 
върховенство на Конституцията (чл. 5, ал. 1) 
и принципа за разделение на властите (чл. 8). 
Претендира се противоречие на посочения 
текст и с чл. 117, ал. 2 и 3 от Основния закон, 
прогласяващ независимостта на съдебната 
власт и нейната бюджетна самостоятелност.
Главният прокурор на Република България 
приема, че бюджетът на държавата трябва 
да осигурява средства за функциониране на 
установените в Конституцията държавни 
институции, в това число и на органите на 
съдебната власт, като се държи сметка за 
разделението на властите и техните право­
мощия. Вносителят на искането намира, че 
всеки Закон за държавния бюджет, който не 
гарантира средства за конституционно уста­
новените институции, може да бъде обявен 
за противоконституционен на основание на 
това, че по същество препятства дейността 
на тези институции. В тази връзка и като 
се черпят аргументи от Решение № 17 от 
1 октомври 1995 г. на Конституционния съд 
по к.д. № 13 от 1995 г., се прави изводът, че 
Народното събрание е длъжно да осигури 
фактически изпълнението на гласувания 
бюджет на съдебната власт, включително и 
чрез компенсиране на неизпълнението на 
собствените приходи със съответна субсидия 
от централния бюджет.
Вносителят на искането приема, че кон­
ституционната повеля за осигуряване на 
средства, осигуряващи функционирането 
на конституционно установените държавни 
институции, не би била изпълнена не само 
когато изобщо не са предвидени средства 
за някои от тях в държавния бюджет, но и 
когато поради недостатъчност на средствата 
тези органи няма да могат да функционират 
нормално и пълноценно през цялата бюджетна 
година. Въз основа на това се прави извод за 
противоконституционността на чл. 2, ал. 6 от 
Закона за държавния бюджет на Република 
България за 2015 г.
С определение от 2 юни 2015 г. Конститу­
ционният съд е допуснал до разглеждане по 
същество искането на главния прокурор за ус­
тановяване на противоконституционността на 
посочената разпоредба от Закона за държавния 
бюджет на Република България за 2015 г. Като 
заинтересовани страни по делото с оглед на 
неговия предмет са конституирани Народното 
събрание, Министерският съвет, министърът 
на правосъдието, министърът на финансите, 
Висшият съдебен съвет, Върховният касаци­
онен съд, Върховният административен съд. 
Становища са представени от Министер­
ския съвет на Република България, Върхов­
ния касационен съд, Висшия съдебен съвет и 
министъра на финансите. В становищата на 
Министерския съвет и министъра на финан­
сите се поддържа мнение за неоснователност 
на искането за обявяване на противоконсти­
туционността на атакувания текст от Закона 
за държавния бюджет на Република България 
за 2015 г. Върховният касационен съд и Вис­
шият съдебен съвет подкрепят искането на 
главния прокурор. 
Конституционният съд, след като обсъди до­
водите и съображенията, изложени в искането 
и в становищата на заинтересованите страни, 
за да се произнесе, взе предвид следното:
Член 117, ал. 3 от Конституцията предвиж­
да изрично обособяването на самостоятелен 
бюджет на съдебната власт като условие за 
нейната независимост и нормално функциони­
ране. С оглед изпълнение на конституционно 
закрепените функции и гарантиране незави­
симостта на органите на съдебната власт при